यातायात पुलिस के कुछ कर्मी बुधवार को अब्बासपुर स्थित एक पटाखा की दुकान में खरीदारी करने गए थे। दुकानदार ने बिल थमाया तो विवाद हो गया। दुकानदारों ने गाली गलौज का विरोध किया। इस दौरान एक ट्रैफिक पुलिस कर्मी के साथ धक्कामुक्की भी हुई। सूचना पर कोतवाली पुलिस पहुंची और दुकानदार को सात हजार रुपये दिलवाकर मामला शांत कराया। दुकानदारों ने बताया कि पुलिस कर्मी हजारों रुपये के पटाखे लेकर जा रहे हैं और रुपये भी नहीं दे रहे है। इसी को लेकर विवाद हुआ था।